**ΔΙΑΦΗΜΙΣΗ**

ΜΑΘΗΜΑ: ΔΙΑΔΙΚΤΥΑΚΑ ΠΕΡΙΒΑΛΛΟΝΤΑ ΜΑΘΗΣΗΣ

**ΧΧΧ**

Εξάμηνο 2022-2023

Διεύθυνση της αρχικής σελίδας στο wiki των PbWorks: <http://katanalotismos.pbworks.com/>

[diafimisi-katanalotismos [licensed for non-commercial use only] / Εισαγωγή- Προβληματισμός (pbworks.com)](http://katanalotismos.pbworks.com/w/page/153280443/%CE%95%CE%B9%CF%83%CE%B1%CE%B3%CF%89%CE%B3%CE%AE-%20%CE%A0%CF%81%CE%BF%CE%B2%CE%BB%CE%B7%CE%BC%CE%B1%CF%84%CE%B9%CF%83%CE%BC%CF%8C%CF%82)

Σύντομη περιγραφή για σχεδιαστές που εστιάζουν στη χρήση της εκπαιδευτικής τεχνολογίας:

Το wiki ως μια εκπαιδευτική εφαρμογή προσφέρει αρκετά πλεονεκτήματα στην μαθησιακή διαδικασία. Πιο συγκεκριμένα, δίνεται η δυνατότητα εισαγωγής εικόνας, βίντεο , διαδικτυακών ιστοσελίδων, εκπαιδευτικών εφαρμογών (όπως το padlet και το e-me), θεματικών ενοτήτων για την καλύτερη οργάνωση του μαθήματος και χώρο για απαντήσεις των μαθητών. Συνεπώς, υπάρχει μια ευρεία ποικιλία εργαλείων τα οποία καθιστούν το μάθημα πιο δημιουργικό και αλληλεπιδραστικό και με αυτό τον τρόπο μπορούμε να έχουμε καλύτερα μαθησιακά αποτελέσματα στην εκπαιδευτική διαδικασία.

Σύντομη περιγραφή για εκπαιδευτικούς:

Σε έναν εκπαιδευτικό που θα διαβάσει τον πλάνο σχεδιασμού του μαθήματος μας πάνω στην διαδικτυακή πλατφόρμα wiki, θεωρούμε ότι θα του προσφέρει νέες ιδέες για μελλοντική χρήση του. Συγκεκριμένα, μέσα από την περιήγηση του στο wiki μας, θα διαπιστώσει ότι είναι εμπλουτισμένο με εκπαιδευτικές εφαρμογές όπως το *padlet*, την *e-me* και το *ted-ed*, τα οποία έρχονται σε αντιδιαστολή με τις παραδοσιακές εκπαιδευτικές τεχνικές. Ως εκ τούτου, ένας εκπαιδευτικός μπορεί να αντλήσει νέες ιδέες από την ανάγνωση της υλοποίησης του σχεδιασμού μας και να προβληματιστεί σχετικά με το πώς θα εισάγει νέες προτάσεις στον δικό του σχεδιασμό, έτσι ώστε να έχει καλύτερα μαθησιακά αποτελέσματα η διδασκαλία του.

Τι θα χρειαστεί να έχει ετοιμάσει ο/η εκπαιδευτικός εκτός υπολογιστή;

Ο/Η εκπαιδευτικός, εκτός υπολογιστή, θα χρειαστεί να έχει οργανώσει τις ομάδες των μαθητών, τους χώρους στους οποίους θα εργαστούν, καθώς και τα υλικά (χειραπτικά: χαρτιά Α4 για σημειώσεις & τάμπλετ) που θα χρειαστούν. Είναι σημαντικό να αναφέρουμε ότι το μάθημα είναι δομημένο με τέτοιον τρόπο, ώστε να υλοποιείται στο μεγαλύτερο μέρος του διαδικτυακά, μέσω της πλατφόρμας wiki και άλλων συνοδευτικών- βοηθητικών. Γι’ αυτό ακριβώς η προετοιμασία που έχει να κάνει ο/η εκπαιδευτικός εκτός υπολογιστή είναι μικρή, αφού η περισσότερη- σχεδόν όλη- δουλειά έχει γίνει στον υπολογιστή και έχει ήδη οργανωθεί και μοιραστεί στους μαθητές και στις μαθήτριες.

Τι άλλα λογισμικά ή συσκευές θα χρειαστεί να έχει διαθέσιμα εκτός από τα Pbworks; Τι συνεργασία με γονείς χρειάζεται στο ψηφιακό κομμάτι;

Αρχικά έχουμε ως δεδομένο ότι υπάρχουν συσκευές τάμπλετ για όλους τους μαθητές/τις μαθήτριες στην τάξη μας και όλοι οι μαθητές έχουν πρόσβαση στο διαδίκτυο στο σπίτι τους από μία τουλάχιστον ηλεκτρονική συσκευή (Η/Υ, smartphone). Σε αυτές τις συσκευές, τόσο του σχολείου, όσο και του σπιτιού, είναι σημαντικό να έχουν εγκατεστημένα ή προσβάσιμα (μέσω διαδικτύου) τα εξής λογισμικά και εφαρμογές: padlet, metrimeter, word, Ted-Ed, εφαρμογή ζωγραφικής, εκπαιδευτική πλατφόρμα e-me. Στα παραπάνω λογισμικά οι μαθητές/μαθήτριες θα χρειαστεί να έχουν λογαριασμούς, ώστε να έχουν πρόσβαση και να εργαστούν πάνω σε δραστηριότητες (ατομικά ή/και ομαδικά).

Στόχοι / προσδοκώμενα μαθησιακά αποτελέσματα (γνώσεις, δεξιότητες, αξίες-στάσεις):

 Οι μαθητές αναμένεται:

* Να εξοικειωθούν με την μορφή των διαφημίσεων και τα χαρακτηριστικά τoυς.
* Να διερευνήσουν μέσα από παραδείγματα την ιστορική εξέλιξη των διαφημίσεων και να εντοπίσουν τις διαφορές τους.
* Να διακρίνουν τα θετικά και τα αρνητικά μιας διαφήμισης μέσα από τα κείμενα που θα επεξεργαστούν.
* Να αναγνωρίζουν τις τεχνικές της διαφήμισης μέσα από παραδείγματα.
* Να δημιουργήσουν ένα διαφημιστικό προϊόν μέσα από διαδικτυακά περιβάλλοντα.

Το wiki λειτουργεί βοηθητικά, έτσι ώστε να υλοποιηθούν πιο εύκολα οι διδακτικοί μας στόχοι. Θα μας βοηθήσει,έτσι ώστε να συμπεριλάβουμε όλο το υλικό το οποίο απαιτείται για την πραγματοποίηση των στόχων μας.

Περιγραφή του σεναρίου

**Σκαλωσιά 1: Περισσότερο δομημένη**

|  |  |  |  |  |
| --- | --- | --- | --- | --- |
| **Διδακτικές ενέργειες** | **Μαθητικές ενέργειες****(Δραστηριότητες)** | **Υλικά** | **Οργάνωση της μαθησιακής διαδικασίας** | **Αξιολόγηση** |
| **1ο δίωρο****1η Φάση** Παρουσιάζεται στους μαθητές η πρώτη διαφάνεια με τις εικόνες και τα ερωτήματα, έτσι ώστε να ελκύσουμε το ενδιαφέρον τους και να τους προβληματίσουμε. Στη συνέχεια, μέσω του ***padlet*,** οι μαθητές θα διατυπώσουν τις σκέψεις τους σχετικά με τις εικόνες που παρατήρησαν και το θέμα με το οποίο πρόκειται να ασχοληθούμε και μετά θα μοιράσουμε τις απαντήσεις στην ολομέλεια της τάξης, συζητώντας τες. Τέλος θα δούμε ένα βίντεο μιας διαφήμισης: <https://www.youtube.com/watch?v=EXJu33nCTZE>**2η Φάση**Στη συνέχεια, χωρίζουμε τους μαθητές σε 4 ομάδες και δίνουμε στις 3 από αυτές δύο παραδείγματα διαφημίσεων (1 παλιό- 1 νέο), ενώ στην 4η ένα βίντεο σχετικό με την ιστορική εξέλιξη των διαφημίσεων. Τους ζητάμε να παρατηρήσουν τις διαφορές τους και να τις καταγράψουν στο αντίστοιχο πλαίσιο της ομάδας τους στο ***padlet****.* Αφού συζητήσουμε τις ιδέες τους σχετικά με την εξέλιξη των διαφημίσεων, θα χωριστούν σε δύο ομάδες και θα παρακολουθήσουν τα παρακάτω βίντεο: [ΜΗΧΑΝΗ ΤΟΥ ΧΡΟΝΟΥ Διαφημίσεις - YouTube](https://www.youtube.com/watch?v=d_bbOTRqb5k) <https://www.youtube.com/watch?v=efFqR49jBwE>. Στη συνέχεια θα ακολουθήσει συζήτηση σχετικά με όσα παρακολουθήσαμε στο βίντεο. |  Οι μαθητές βλέπουν τις εικόνες, απαντούν στα ερωτήματα και αποτυπώνουν τις σκέψεις τους στο *padlet.*Οι μαθητές επεξεργάζονται τις εικόνες και το βίντεο, μοιράζονται τις ιδέες τους, συζητούν και παρακολουθούν το σχετικό βίντεο. |  Η/Υ, Padlet, βίντεοΗ/Υ, Padlet, βίντεο, εικόνες |  Ομαδικά και ολομέλειαΟμαδικά και ολομέλεια |  Αρχική- διαγνωστικήΔιαμορφωτική |

|  |  |  |  |  |
| --- | --- | --- | --- | --- |
| **2ο δίωρο****3η Φάση** Δίνουμε σε κάθε ομάδα τέσσερα ξεχωριστά κείμενα, τα οποία παρουσιάζουν, μεταξύ άλλων, τα θετικά και τα αρνητικά της διαφήμισης. Οι δύο ομάδες θα εντοπίσουν και θα καταγράψουν τα θετικά και οι άλλες δύο τα αρνητικά. Αφού ολοκληρώσουν, οι δύο ομάδες των θετικών, θα συγκεντρώσουν τα επιχειρήματα τους σε ένα ***word*,** αντίστοιχα και οι άλλες δύο, και θα πραγματοποιήσουν ένα **debate,** στο οποίο θα υποστηρίξει η κάθε ομάδα τα επιχειρήματά της (προφορικά). **3ο Δίωρο****4η Φάση**Δίνουμε στους μαθητές ένα βίντεο, σχετικό με τις τεχνικές της διαφήμισης και τα μέσα πειθούς, επεξεργασμένο από εμάς (ενδιάμεσες ερωτήσεις ή κατευθυνόμενα λινκ), μέσω της ***e-me.*** Έπειτα, δίνουμε σε κάθε ομάδα διαφορετικού τύπου δραστηριότητες **(e-me).** **4ο Δίωρο****5η Φάση**Ολοκληρώνοντας, θα ζητήσουμε από τους μαθητές να δημιουργήσουν ένα δικό τους προϊόν, μέσα από την **εφαρμογή της ζωγραφικής** (ονομασία, χαρακτηριστικά, σλόγκαν). Στην συνέχεια, θα δημιουργήσουν μία παρουσίαση ***Ted-Ed***, στην οποία θα διαφημίζουν το προϊόν τους και θα εισάγουν σε αυτό ερωτήσεις (think deeper), τις οποίες θα απαντήσουν οι συμμαθητές τους. Στη συνέχεια, μέσα από το *padlet*, θα ψηφίσουν τη διαφήμιση της ομάδα εκείνης που τους άρεσε περισσότερο.Τέλος, μέσω της εφαρμογής ***Mentimeter****:* [Interactive presentation software – Mentimeter,](https://www.mentimeter.com/) οι μαθητές θα μοιραστούν τις σκέψεις τους: [Enter the Code to Join & Vote on a Presentation - Mentimeter](https://www.menti.com/) |   Οι μαθητές μελετούν σε ομάδες τα κείμενα και προσπαθούν να καταγράψουν τα σημαντικότερα στοιχεία, ενώ στη συνέχεια συμμετέχουν στο debate.Οι μαθητές παρακολουθούν το βίντεο, ακολουθούν τις οδηγίες που είναι ενσωματωμένες μέσα στο βίντεο και στη συνέχεια απαντούν σε δραστηριότητες σχετικές με αυτό.Οι μαθητές δημιουργούν το δικό τους προϊόν, φτιάχνουν μια παρουσίασηTed-Ed, επεξεργάζονται τις δραστηριότητες και κάνουν αποτίμηση του θέματος μέσω του Mentimeter. |   Η/Υ, κείμενα, wordΒίντεο, e-me, ασκήσεις τύπου quizΗ/Υ, εφαρμογή ζωγραφικής, Ted-Ed, Mentimeter |   ΟμαδικάΟμαδικά Ομαδικά |   Διαμορφωτική ΔιαμορφωτικήΤελική |

Δικαιολόγηση των κύριων σημείων:

Η συγκεκριμένη δράση, τύπου project, με θέμα τη διαφήμιση, έχει ως βασικό της χαρακτηριστικό της την εμπλοκή των παιδιών με το συγκεκριμένο θέμα, μέσω της διερεύνησης κειμένων, επεξεργασίας αυτών και συλλογής πληροφοριών. Αυτός ο τρόπος διερεύνησης απαιτεί κάποια συγκεκριμένα μέσα (ΤΠΕ) και μια κατάλληλη οργάνωση από την πλευρά της εκπαιδευτικού, ώστε να παρέχεται στους μαθητές και στις μαθήτριες το απαραίτητο- κατάλληλο υλικό προς αναζήτηση. Ακόμη, σημαντικό κομμάτι του αποτελεί η χρησιμοποίηση πολλαπλών μέσων και πλατφορμών, όπως είναι η *e-me*, με συγκεντρωτικό και επεξεργασμένο (από εμάς) υλικό, το *Ted-Ed*, το οποίο μας δίνει τη δυνατότητα δημιουργίας βίντεο, παρουσίασης, ερωτημάτων και παροχή επιπλέον πληροφοριών, ακόμα και εξ αποστάσεως, και τέλος πλατφόρμες, όπως το *padlet* ή το *mentimeter*, μέσω των οποίων μπορούμε να μοιραζόμαστε όλοι τις σκέψεις, ακόμα και οι πιο «ντροπαλοί», «διστακτικοί». Τα αποτελέσματα που θα έχουμε, συνδυάζοντας το *wiki* με τις παραπάνω πλατφόρμες, θεωρούμε ότι θα είναι πολύ καλύτερα και θα αποτυπώνουν τις σκέψεις και τις προσπάθειες όλων των παιδιών, αφού παρέχονται πολλοί τρόποι διάδρασης και συμμετοχής, τόσο μέσω της διερεύνησης πηγών (κείμενα, βίντεο, κουίζ), όσο και με την παραγωγή υλικού και τελικού προϊόντος.

Σημεία όπου μπορεί να πάει «στραβά» ο σχεδιασμός:

Ο σχεδιασμός της διδασκαλίας υλοποιήθηκε με τέτοιον τρόπο, έτσι ώστε όλοι οι μαθητές να μπορούν να συμμετέχουν, μέσω της ομάδας τους κυρίως, στις δραστηριότητες και οι δραστηριότητες αυτές να «ξεφεύγουν» και από την ομάδα και να μοιράζονται στην ολομέλεια της τάξης, εξασφαλίζοντας κατά κάποιον τρόπο την αλληλεπίδραση των παιδιών. Ενδεχομένως, όσον αφορά την μελέτη κειμένων ή βίντεο και την άντληση πληροφοριών από αυτά, ίσως αυτό το κομμάτι να δυσκολέψει κάποιους μαθητές/μαθήτριες, λόγω του ενδεχόμενου όγκου της πληροφορίας και των κειμένων. Γι’ αυτό θα προτείναμε οι ομάδες των μαθητών να είναι μικτές, όσον αφορά τα μαθησιακά επίπεδα και κάποιος αδύναμος μαθητής να βρίσκεται κοντά σε κάποιον «μαθητή- βοηθό», ώστε να του παρέχεται βοήθεια, όποτε και αν χρειαστεί. Βέβαια, και εμείς, ως εκπαιδευτικοί θα είμαστε κοντά στις ομάδες, θα καθοδηγούμε και θα κατευθύνουμε τους μαθητές/τις μαθήτριες που παρουσιάζουν κάποια δυσκολία, ως προς την κατανόηση ή την επεξεργασία-σύνταξη της πληροφορίας.

Τι έμαθα από τον συγκεκριμένο σχεδιασμό; Πώς μπορώ να χρησιμοποιήσω αυτά που έμαθα σε επόμενους σχεδιασμούς μαθημάτων;

Μέσα από αυτόν τον σχεδιασμό μάθαμε να αξιοποιούμε την διαδικτυακή πλατφόρμα wiki για την υλοποίηση μιας εκτεταμένης εκπαιδευτικής δράσης, καθώς και επιπλέον λογισμικά, τα οποία μπορούν να λειτουργήσουν πολύ αποτελεσματικά στην πραγμάτωση δραστηριοτήτων, ενταγμένες στο *wiki*. Η διδασκαλία, με αυτόν τον τρόπο, αλλά και με την κατάλληλη οργάνωση (ενδιαφέρον παιδιών- προβληματισμός- δημιουργικός σχεδιασμός, οργάνωση πλατφόρμας μαθήματος) μπορεί να αποδειχθεί αρκετά εποικοδομητική για τους μαθητές/τις μαθήτριες, καθώς συνδυάζονται ποικίλα μέσα παροχής πληροφοριών, ποικίλα μέσα συμμετοχής των παιδιών (ιδεοθύελλα- padlet, mentimeter), κατευθυνόμενη αναζήτηση σε πηγές (συγκεντρωμένες σε ένα μέρος για κάθε ομάδα μαθητών), επεξεργασμένο υλικό με περαιτέρω κατευθυνόμενες πηγές από εμάς) και ουσιαστικά η τάξη «μεταφέρεται» διαδικτυακά, την ίδια στιγμή που βρισκόμαστε δια ζώσης στην αίθουσα. Με αυτό φυσικά δεν εννοούμε ότι τέτοια μέσα αντικαθιστούν την άμεση επικοινωνία ή τα σχολικά εγχειρίδια, αλλά συμβάλουν στην διαφορετική αντιμετώπιση της μάθησης, ωθώντας μας να την δούμε από μια πιο σύγχρονη ματιά, μια ματιά που πολύ σύντομα θα αποτελεί ίσως την κυρίαρχη και την πιο αποτελεσματική.